open-index/open-wikipedia-markdown huggingface dataset:
ஏற்காடு இளங்கோ

**ஏற்காடு இளங்கோ** (*Yercaud-elango*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார்.  1961 ஆம் ஆண்டு மார்ச்சு மாதம் 19-ஆம் தேதியன்று இவர் பிறந்தார். அறிவியல் சார்ந்த பல்வேறு புத்தகங்களை இவர் எழுதியுள்ளார். ஏற்காட்டில் வாழ்ந்து வரும் இவர் மார்க்சியக் கொள்கைவழி அறிவியல் முறையில் நாத்திகராக விளங்கி வருகிறார். அறிவியல் உண்மைகளை மாணவர்கள் மத்தியில் பரப்புரை செய்துவருவதோடு  துளிர் என்ற அறிவியல் மாத இதழின் ஆசிரியர் குழுவில் உறுப்பினராகவும் உள்ளார். 2000-ஆம் ஆண்டில் வெளிவந்த அதிசயத் தாவரங்கள் என்ற நூலில் தொடங்கி இன்றுவரை தொடர்ந்து தமிழில் எழுதி வருகிறார். சேலம் மாவட்டத்திலுள்ள ஏற்காடு மலையின் வரலாறு, பண்பாடு ஆகியவற்றை குறித்து ஆராய்ந்து எழுதியும் வருகிறார்.

## வாழ்க்கைக் குறிப்பு
தமிழ்நாட்டின் நாமக்கல் மாவட்டம் பேளுக்குறிச்சி என்னும் ஊரில் எளிய குடும்பத்தில் இளங்கோ பிறந்தார். தொடக்கக் கல்வியை பேளுக்குறிச்சியிலும் அறிவியல் இளையர் பட்டவகுப்பை நாமக்கல்லிலும், முதுகலைப் படிப்பை அண்ணாமலைப் பல்கலையிலும் முடித்தார். இவருக்கு ஜார்ஜ் டிமிட்ரோவ், ஹோசிமின் என இரு மகன்கள் உள்ளனர். நடுவணரசின் தாவரவியல் ஆராய்ச்சி துறையில் பணிபுரிந்து 2021-ஆம் ஆண்டு பணியிலிருந்து ஓய்வு பெற்றுள்ளார். 118 எண்ணிக்கைக்கும் மேற்பட்ட நூல்களை எழுதியுள்ளார். இவற்றில் 100 நூல்கள் அறிவியல் மற்றும் பொது அறிவுத் தகவல் தொடர்புடைய நூல்களாகும். அறிவியல் அறிஞர்களின் வாழ்க்கை வரலாறு, கல்வியாளர்கள், நோபல் பரிசு பெற்ற பெண்கள், பன்னாட்டு தினங்கள், பறவைகள் குறித்த தகவல்கள் போன்றவை இவருடைய நூல்களின் மையக்கருத்தாகும்.

## எழுதிய நூல்கள்
#விண்வெளியில் ஆய்வு நிலையம்
#அந்தமான் அழகு
#அல்பினோ விலங்குகள்
#உள்ளே இரு! இப்படிக்கு கொரோனா
#ஏற்காட்டின் வண்ணச் சிறகிகள்
#சரித்திரம் காட்டும் புகைப்படங்கள்
#சுற்றுச்சூழல் அறிஞர்களின்
#செவ்வாய் கிரகமும் செவ்வாய் தோஷமும்
#பனிமனிதன் ஓட்சி
#பார்வையற்ற முதல் பட்டதாரிப் பெண் ஹெலன் கெல்லர்
#மூன்றாம் கண்
#உலகின் முதல் பெண் விண்வெளி வீரர்
#விமானம் ஓட்டிய கைகள் இல்லாப் பெண் 
#முதல் இந்திய விண்வெளி வீரர் ராகேஷ் சர்மா
#விண்வெளியில் சாதனை படைத்த சுனிதா வில்லியம்ஸ்
#இந்திய தேசியச் சின்னங்கள்
#பூமியின் எல்லையைத் தொட்டவர்கள்
#ஏற்காட்டின் வண்ணச் சிறகிகள்
#சர்வதேச தினங்கள்
#ஸ்டீபன் ஹாக்கிங்
#தாமஸ் ஆல்வா எடிசன்
#விஞ்ஞானிகளும் கண்டுபிடிப்புகளும்
#பூகம்பமும் சுனாமியும்
#உலகை மாற்றிய விஞ்ஞானிகள்
#வானவில் மலைகள்
#இயற்கை வளைவு 
#காந்த மலை
#புதுமை உயிரிகள்
#நாட்டு நலப்பணித் திட்டம்
#மானிடப் பயணம்
#விண்வெளியில் பெண்கள்
#ஏற்காடு வரலாறும் பண்பாடும்
#பாம்பு போபியா
#ராபர்ட் புரூஸ் ஃபூட்
#இந்திய மாநிலப் பறவைகள்

## மேற்கோள்கள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:தமிழக எழுத்தாளர்கள்
பகுப்பு:அறிவியல் எழுத்தாளர்கள்
பகுப்பு:நாமக்கல் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
அமோனியம் அறுபுளோரோகாலேட்டு

**அமோனியம் அறுபுளோரோகாலேட்டு** (*Ammonium hexafluorogallate*) என்பது (NH4)3GaF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோகாலேட்டு என்ற பெயராலும் இது அழைக்கப்படுகிறது.

## தயாரிப்பு
அம்மோனியம் புளோரைடையும்  காலியம் புளோரைடு முந்நீரேற்றையும் (GaF3·3H2O) 3:1 என்ற விகிதத்தில் கலந்து வினைபுரியச்செய்தால் அமோனியம் வேதி ஆற்றலை இயந்திர ஆற்றலாக மாற்றும் வகை வினைநிகழ்ந்து அறுபுளோரோகாலேட்டு உருவாகிறது.

காலியம்(III) ஐதராக்சைடுடன் ஐதரசன் புளோரைடு, அம்மோனியம் புளோரைடு ஆகியவற்றைச் சேர்த்து வினைபுரியச் செய்தாலும் அமோனியம் அறுபுளோரோகாலேட்டு உருவாகிறது.

::Ga(OH)3 + 3 HF + 3 NH4F -> (NH)3GaF6 + 3 H2O

## இயற்பியல் பண்புகள்
அமோனியம் அறுபுளோரோகாலேட்டு இரண்டு பல்லுருவத் தோற்றங்களில் தோன்றுகிறது.  குறைந்த வெப்பநிலையில் நாற்கோணமாகவும் அதிக வெப்பநிலையில் கனசதுரப் படிகமாகவும் காணப்படுகிறது. இவை இரண்டும் ஒன்றிலிருந்து மற்றொன்றாகத் தலைகீழாக மாறுகிறது.

அமோனியம் அறுபுளோரோகாலேட்டு நிறமற்ற படிகங்களாகக் காணப்படுகிறது. இது தண்ணீரில் கரையும்.

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
பாசிர் கூடாங் நெடுஞ்சாலை

**மலேசிய கூட்டரசு சாலை 17** அல்லது **பாசிர் கூடாங் நெடுஞ்சாலை** (ஆங்கிலம்: *Malaysia Federal Route 17* அல்லது *Pasir Gudang  Highway*; மலாய்: *Laluan Persekutuan Malaysia 17* அல்லது *Jalan Pasir Gudang*) என்பது தீபகற்ப மலேசியா, ஜொகூர், ஜொகூர் பாரு மாவட்டத்தில் உள்ள ஒரு நெடுஞ்சாலை ஆகும்.

இந்தச் சாலை மேற்கில் தம்போய் நகரத்தையும்; கிழக்கில் பாசிர் கூடாங் நகரத்தையும்; மற்றும் தஞ்சோங் லாங்சாட் நகரத்தையும் இணைக்கிறது.

30.4 கிமீ (18.9 மைல்) நீளம் கொண்ட இந்தச் சாலை ஜொகூர் பாரு; பாசிர் கூடாங் பகுதிகளில் மிக முக்கியமான சாலையாகச் செயல்படுகிறது.

## அமைவு
பாசிர் கூடாங் நெடுஞ்சாலை என்பது நான்கு வழிப் பாதைகளைக் கொண்ட நெடுஞ்சாலை ஆகும்; இருப்பினும் இதற்கு மிக அருகில் உள்ள சுகூடாய் நெடுஞ்சாலை ஆறு வழிகளைக் கொண்ட பரந்தநிலை நெடுஞ்சாலை என அறியப்படுகிறது. 

இந்த நெடுஞ்சாலையில் தினமும் ஏராளமான சரக்கு சுமையுந்துகள் செல்கின்றன. பாசிர் கூடாங் நெடுஞ்சாலை, ஜொகூர் பாருவை பாசிர் கூடாங்கை இணைக்கும் சாலை அமைப்பின் முதுகெலும்பாக உள்ளது. 

* நான்கு வழிச்சாலை
* அவசர பாதைகள் இல்லை
* நெடுஞ்சாலையில் அடிக்கடி விபத்துகள் நடக்கும் இடங்கள் உள்ளன
* வெள்ளப் பெருக்கு ஏற்படும் பகுதிகள் உள்ளன

### செனாய்-தெசாரு விரைவுச்சாலை

இதற்கு முன்னர் செனாய்-தெசாரு விரைவுச்சாலையும்; ஜொகூர் பாரு கிழக்கு கடற்கரைச் சாலை 35; ஆகிய இரு சாலைகளும் பாசிர் கூடாங்கிற்கான முதனமைச் சாலைகளாக விளங்கின.

மலேசிய கூட்டரசு சாலை 16-இன் கிலோமீட்டர் **0** *(Kilometre Zero)* என்பது  தம்போய் நகரத்தில் உள்ளது. 

மலேசிய கூட்டரசு சாலை 16-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## கட்டுமானம்

1977-இல் ஜொகூர் துறைமுகம் திறக்கப்பட்டதும், ஜொகூர் பாருவிலிருந்து பாசிர் கூடாங் வரையிலான புதிய நெடுஞ்சாலை கட்டப்பட்டது. நெடுஞ்சாலையின் கட்டுமானம் 1977-இல் தொடங்கப்பட்டு 1979-இல் நிறைவடைந்தது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* பாசிர் கூடாங்
* தெப்ராவ்
* தம்போய்
* மாசாய் நகரம்
* பிளந்தோங்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
சியூமென்சு

**சியூமென்சு** (*Pseumenes*) என்பது இந்தோமலயான், ஆத்திரேலிய மற்றும் பாலியர்டிக் பகுதிகளில் காணப்படும் குளவிகளின் பேரினமாகும். இப்பேரினத்தின் கீழ் எட்டுச் சிற்றினங்கள் இதுவரை விவரிக்கப்பட்டுள்ளன.

* *சியூமென்சு அசுரெசென்சு* செலிசு, 2017
* *சியூமென்சு திப்ரச்சு* (தி. சாசூர், 1856)
* *சியூமென்சு எக்சிமசு* (சுமித், 1861)
* *சியூமென்சு லேபரியோசசு* (சுமித், 1861)
* *சியூமென்சு மீடியனசு* (சுமித், 1863)
* *சியூமென்சு பலாவனென்சிசு* ஜியோர்டானி சொய்கா, 1993
* *சியூமென்சு பாலிலென்சிசு* ஜியோர்டானி சோய்கா, 1941
* *சியூமென்சு சியான்ஜென்சிசு* மார்கோ செலிசு,2024

## மேற்கோள்கள்

* Vecht, J.v.d. & J.M. Carpenter. 1990. A Catalogue of the genera of the Vespidae (Hymenoptera). Zoologische Verhandelingen 260: 3 - 62.

பகுப்பு:குளவிகள்
பகுப்பு:கணுக்காலி பேரினங்கள்
சு. அமீர் அலி ஜின்னா

**சு. அமீர் அலி ஜின்னா** (*S. Amir Ali Jinnah*) என்பவர் இந்திய அரசியல்வாதியும் இந்திய நாடாளுமன்ற மேலவையான மாநிலங்களவை மேனாள் உறுப்பினரும் ஆவார். ஜின்னா 1941ஆம் ஆண்டு பிறந்தார். இவரின் தந்தை எசு. முகமது சுலமைமான். இவர் ஒரு விவசாயி ஆவார். இவர் 2008 முதல் 2014 வரை இப்பதவியினைத் தமிழ்நாடு சார்பில் வகித்தார். அமீர் அலி ஜின்னா திராவிட முன்னேற்றக் கழகத்தினைச் சார்ந்தவர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1941 பிறப்புகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
அமோனியம் அறுசயனோபெர்ரேட்டு(II)

**அமோனியம் அறுசயனோபெர்ரேட்டு(II)** (*Ammonium hexacyanoferrate(II)*) என்பது (NH4)4[Fe(CN)6] என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாசயனோபெர்ரேட்டு(II) என்ற பெயராலும் இது அழைக்கப்படுகிறது.

## தயாரிப்பு
அமோனியா கரைசலுடன் இரும்புசார் அமிலத்தைச் சேர்த்து நடுநிலையாக்கம் செய்து தொடர்ந்து எத்தனாலைச் சேர்ப்பதன் மூலம் அமோனியம் அறுசயனோபெர்ரேட்டு(II) தயாரிக்கப்படுகிறது:

::H4Fe(CN)6 + 4NH3 → (NH4)4[Fe(CN)6]

## இயற்பியல் பண்புகள்
அமோனியம் அறுசயனோபெர்ரேட்டு(II) பச்சை நிறப்படிகங்களாக உருவாகும்.

இச்சேர்மம் தண்ணீரில் நன்றாகக் கரையும். எத்தனாலில் கரையாது. 

நீரேற்றுகளாக உருவாகும்.

## மேற்கோள்கள்

பகுப்பு:பெர்ரேட்டுகள்
பகுப்பு:அமோனியம் சேர்மங்கள்
பகுப்பு:சயனோ அணைவுச் சேர்மங்கள்
பகுப்பு:சயனோமெட்டலேட்டுகள்
இந்திய பூ கும்பிடுபூச்சி

**இந்திய பூ கும்பிடுபூச்சி** (*Creobroter pictipennis*) எனப் பொதுவாக அழைக்கப்படும் *கிரியோபுரோடெர் பிக்டிபென்னிசு* என்பது ஆசியாவைப் பூர்வீகமாகக் கொண்ட கும்பிடுபூச்சி சிற்றினம் ஆகும்.

இந்திய பூ கும்பிடுபூச்சியின் ஆண் 1.5 அங்குல நீளமும் (3.8 செமீ) பெண் சற்று பெரியதாகவும் வளரக்கூடியது.

## மேற்கோள்கள்

பகுப்பு:கும்பிடுபூச்சிகள்
டார்ஜிலிங் மக்களவைத் தொகுதி

**டார்ஜிலிங் மக்களவைத் தொகுதி** (*Darjeeling Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் டார்ஜீலிங்கை மையமாகக் கொண்டுள்ளது. ஐந்து சட்டமன்றத் தொகுதிகள் டார்ஜிலிங் மாவட்டத்திலும், ஒரு சட்டமன்றத் தொகுதி கலிம்போங் மாவட்டத்திலும் ஒரு சட்டமன்றத் தொகுதி உத்தர தினஜ்பூர் மாவட்டத்திலும் உள்ளன.

## சட்டமன்றத் தொகுதிகள்
மேற்கு வங்காளத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான  டார்ஜிலிங் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்
### 2024 பொதுத் தேர்தல்

## மேலும் காண்க

* டார்ஜிலிங் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
நீம் கா தானா

**நீம் கா தானா** (*Neem Ka Thana*), இந்தியாவின் இராஜஸ்தான் மாநிலத்தின் சிகார் மாவட்டம் மற்றும் சுன்சுனூ மாவட்டப் பகுதிகளைக் கொண்டு  7 ஆகஸ்டு 2023 அன்று புதிதாக நிறுவப்பட்ட நீம் கா தானா மாவட்டத்தின் நிர்வாகத் தலைமையிட நகரம் ஆகும். இது சிகர் நகரத்திற்கு வடகிழக்கே 85 கிலோ மீட்டர் தொலைவிலும்; ஜெய்ப்பூர் நகரத்திற்கு வடக்கே 100 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்;  6,202 குடியிருப்புகளும் கொண்ட   நீம்கா தானா நகராட்சியின் மக்கள் தொகை 36,231 ஆகும். அதில்  19,065 ஆண்கள் மற்றும் 17,166  பெண்கள் உள்ளனர்.பாலின விகிதம் 1000 ஆண்களுக்கு 900  பெண்கள் வீதம் உள்ளனர். சராசரி எழுத்தறிவு 82.32 %% ஆகும். இந்நகரத்தின் மக்கள் தொகையில்  இந்து சமயத்தினர்  93.63%, இசுலாமியர் 6.17% மற்றும் பிறர் 0.20% ஆக உள்ளனர்.
## தொடருந்து சேவைகள்
நீம் கா தானா தொடருந்து நிலையம், ஜெய்ப்பூர்-தில்லி நகரங்களை இணைக்கிறது.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம்

**கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம்** (Karachi Institute of Radiotherapy and Nuclear Medicine) பாக்கித்தான் நாட்டின் கராச்சி நகரத்தில் உள்ள புற்றுநோய் மருத்துவமனையாகும். பாக்கித்தான் அணுசக்தி ஆணையத்தின் நிர்வாகக் கட்டுப்பாட்டின் கீழ் இப்புற்றுநோய் மருத்துவமனை இயங்குகிறது. பாக்கித்தானில் உள்ள பத்தொன்பது புற்றுநோய் மருத்துவ மையங்களில் கராச்சி கதிர்ச்சிகிச்சை மற்றும் அணுக்கரு மருத்துவ நிறுவனமும் ஒன்றாகும். இங்கு நோயாளிகளுக்கு நோயறிதல் மற்றும் சிகிச்சை வசதிகளை இலவசமாகவோ அல்லது மானிய விலையிலோல் வழங்கப்படுகின்றன.

## சேவைகள்
கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம் ஆரம்பத்தில் அதிநவீன கதிரியக்க சிகிச்சை வசதிகளைக் கொண்டிருக்க திட்டமிடப்பட்டது. பின்னர், கராச்சி, சிந்து மற்றும் பலுசிசுத்தானின் கிராமப்புறங்களில் வாழும் ஏழை புற்றுநோயாளிகளுக்கு குறைந்த செலவில் சேவைகளை வழங்க புற்றுநோயியல் மற்றும் வேதிச் சிகிச்சை வசதிகள் நிறுவப்பட்டன. மருத்துவமனை தற்போது சிகிச்சை புற்றுநோயியல், அணு மருத்துவம், கதிரியக்கவியல் மற்றும் புற்றுநோய் மருந்தகம் ஆகிய பிரிவுகளில் சேவைகளை வழங்குகிறது.

புற்றுநோய் கண்டறிதல் மற்றும் உடல் திசு ஆய்வு பற்றிய ஆராய்ச்சியை மேற்கொள்வதைத் தவிர, உலக புற்றுநோய் நாளைக் குறிக்கும் வகையில் கராச்சி கதிர்ச்சிகிச்சை மற்றும் அணுக்கரு மருத்துவ நிறுவனம் ஆண்டுதோறும் செயல்பாடுகளை முன்னெடுத்து ஏற்பாடு செய்கிறது.

## ஆராய்ச்சி
2002 முதல் 2006 ஆம் ஆண்டு வரை, விந்து சுரப்பி குறிப்பிட்ட நோயெதிர்ப்பு மருந்துக்கு எப்படி எதிர்வினையாற்றுகிறது என்பதை மதிப்பீடு செய்ய விந்துச் சுரப்பி புற்றுநோயாளிகளை ஊடுகதிர்ப் படமெடுத்து ஓர் ஆய்வு மேற்கொள்ளப்பட்டது. கண்டுபிடிப்புகள் பாக்கித்தான் மருத்துவ சங்கத்தின் செய்தி இதழில் வெளியிடப்பட்டன.

## கட்டணம்
பாக்கித்தான் நாட்டிலுள்ள மற்ற அணுக்கரு மருத்துவமனைகளை விட கராச்சி கதிர்ச்சிகிச்சை மற்றும் அணுக்கரு மருத்துவ நிறுவனத்தில் சிகிச்சைக் கட்டணம் க்றைவாகும்.

## மேற்கோள்கள்

பகுப்பு:பாக்கித்தான்
பகுப்பு:பாக்கித்தானில் அணுக்கரு ஆற்றல்
பகுப்பு:மருத்துவ சுகாதாரம்
பகுப்பு:பாக்கித்தான் அரசு அமைப்புகள்
சலும்பர்

**சலும்பர்** (*Salumbar*), இந்தியாவின் இராஜஸ்தான் மாநிலத்தின் உதய்பூர் மாவட்டத்தின் பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட சலும்பர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது உதய்பூருக்கு தென்கிழக்கே 76 கிலோ மீட்டர் தொலைவிலும்,    ஜெய்ப்பூருக்கு  தெற்கே 435 கிலோ மீட்டர் தொலைவிலும் உள்ளது. ஆரவல்லி மலைத்தொடரில் அமைந்த இந்நகரத்தின் ஏரியில்  ஜக் மந்திர் அரண்மனை உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 20 வார்டுகளும்,  3,390 குடியிருப்புகளும் கொண்ட  சலும்பர் நகரத்தின் மக்கள் தொகை 16,425 ஆகும். அதில்  ஆண்கள் 8,420 மற்றும் 8,005 பெண்கள் உள்ளனர்.பாலின விகிதம் 1000 ஆண்களுக்கு 951  பெண்கள் வீதம் உள்ளனர். சராசரி எழுத்தறிவு 85.82 % ஆகும். இந்நகரத்தின் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே 11.17 % மற்றும் 2.59 % ஆக உள்ளனர்.இதன் மக்கள் தொகையில்  இந்து சமயத்தினர் 64.85%, இசுலாமியர் 22.66%, சமணர்கள் 12.23% மற்றும் பிறர் 0.25% ஆக உள்ளனர்.
## சுற்றுலாத் தலங்கள்
* ஜக் மந்திர்
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
சாபுரா, ஜெய்ப்பூர் கிராமிய மாவட்டம்

**ஷாபுரா** (*Shahpura*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்ட ஜெய்ப்பூர் கிராமிய மாவட்டத்தில் உள்ள நகரம் ஆகும். இது ஜெய்பூருக்கு வடக்கில் 65 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்,   3371 குடியிருப்புகளும் கொண்ட ஷாபுரா நகரத்தின் மக்கள் தொகை 20,287  ஆகும். அதில்  ஆண்கள்  10602 மற்றும் 9,685 பெண்கள் உள்ளனர்.பாலின விகிதம் 1000 ஆண்களுக்கு 914 பெண்கள் வீதம் உள்ளனர். சராசரி எழுத்தறிவு 60.98% ஆகும். இந்நகர மக்களில் பட்டியல் சாதியினரும் பட்டியல் பழங்குடியினரும் முறையே 29.36% மற்றும் 0.83%  ஆக உள்ளனர்.

## மேற்கோள்கள்

## வெளி இணைப்புகள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அமோனியம் அறுபுளோரோசெருமேனேட்டு

**அமோனியம் அறுபுளோரோசெருமேனேட்டு** (*Ammonium hexafluorogermanate*) என்பது  (NH4)2GeF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோசெருமேனேட்டு என்ற பெயராலும் இது அழைக்கப்படுகிறது.

## இயற்பியல் பண்புகள்
அமோனியம் அறுபுளோரோசெருமேனேட்டு கனசதுரப் படிக அமைப்பில்  Fm3m என்ற இடக்குழுவில் வெண்மை நிறத்தில் படிகமாகிறது. இச்சேர்மம் தண்ணீரில் கரையும் ஆனால் ஆல்ககாலில் கரையாது. 

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
பகுப்பு:செருமேனேட்டுகள்
நோலா புமிலா

**நோலா புமிலா** (*Nola pumila*) என்பது *நோலிடே* குடும்பத்தைச் சேர்ந்த ஒரு விட்டில் பூச்சி ஆகும். இது சீனா (ஷாங்காய்) பார்மோசா, சிக்கிம், அசாம், இந்தியா, மியான்மர், சுலாவெசி மற்றும் நியூ கினி உள்ளிட்ட இந்தோ-ஆத்திரேலிய வெப்பமண்டலங்களில் காணப்படுகிறது. இது ஒரே மாதிரியான பழுப்பு நிற முன் இறக்கைகள் கொண்ட ஒரு சிறிய இனமாகும். தாழ்நிலங்களில் இருந்து சுமார் 1200மீ வரை உள்ள சிற்றினங்கள் அசாதாரணமானது அல்ல. இவை சீர்குலைந்த காடுகள் மற்றும் திறந்த வாழ்விடங்களில் காணப்படும்.

இதன் இளம் உயிரிகள் *சோரியா* இனங்களின் பழங்களையும், ஒரு வேளை *திரைபாலனாப்சு* இனங்களின் பூக்களையும் உணவாகக் கொள்கின்றன; இருப்பினும் இது ஒரு தொடர்புடைய இனத்தைக் குறிக்கலாம்.

## மேற்கோள்கள்

## வெளி இணைப்புகள்

* போர்னியோவின் அந்துப்பூச்சிகள்

பகுப்பு:விட்டில்பூச்சிகள்
பகுப்பு:சுலாவெசி
கேரளா (விட்டில்பூச்சி)

***கேரளா*** (*Kerala*) என்பது 1881ஆம் ஆண்டில் பிரடெரிக் மூர் என்பவரால் உருவாக்கப்பட்ட *நோலிடே* குடும்பத்தின் அந்துப்பூச்சிகளின் பேரினமாகும். இப்பேரினத்தின் கீழ் அங்கீகரிக்கப்பட்ட ஆறு சிற்றினங்கள் உள்ளன.

## சிற்றினங்கள்

* *கேரளா டெசிபியன்சு*  (பட்லர், 1879)  
* *கேரளா கிரிசியா*  (ஹாம்ப்சன், 1912)  
* *கேரளா கால்பெர்டி* ஒபெர்தர், 1921
* *கேரளா லெண்டிஜினோசா* வில்மேன், 1914
* *கேரளா மல்டிபங்க்டாட்டா* மூர், 1882
* *கேரளா பஞ்சிலினேட்டா* மூர், 1881

## மேற்கோள்கள்

பகுப்பு:கணுக்காலி பேரினங்கள்
பகுப்பு:விட்டில்பூச்சிகள்
சாபுரா, சாபுரா மாவட்டம்

**சாபுரா** (*Shahpura*), இந்தியாவின் இராஜஸ்தான் மாநிலத்தின் பில்வாரா மாவட்டத்தின் சில பகுதிகளைக் கொண்டு 17 ஆகஸ்டு 2023 அன்று நிறுவப்பட்ட சாபுரா மாவட்டத்தின் நிர்வாகத் தலைமையிட நகரம் ஆகும். இது பில்வாரா நகரத்திற்கு வடக்கே 49 கிலோ மீட்டர் தொலைவிலும்; ஜெய்ப்பூருக்கு தெற்கில்  236 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 25 வார்டுகளும்,   5,671  குடியிருப்புகளும் கொண்ட ஷாபுரா நகரத்தின் மக்கள் தொகை 30,320 ஆகும். அதில்  ஆண்கள் 15,279  மற்றும் 15,041 பெண்கள் உள்ளனர்.பாலின விகிதம் 1000 ஆண்களுக்கு 984 பெண்கள் வீதம் உள்ளனர். சராசரி எழுத்தறிவு 77.84 % ஆகும். இந்நகர மக்களில் பட்டியல் சாதியினரும் பட்டியல் பழங்குடியினரும் முறையே 19.29 % மற்றும் 2.66 % ஆக உள்ளனர்.இந்து சமயத்தினர் 79.83%, இசுலாமியர் 18.36%, சமணர்கள் 1.71% மற்றும் பிறர் 0.10% ஆக உள்ளனர்.
## படக்காட்சிகள்

File:Shahpura_Mahal.jpg|thumb|சாபுரா மகால் 
File:Shanti_Sthala,_Ramdwara,_Shahpura.JPG|thumb|ராம்சினேகி சமாதி


## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அசோசியேட்டட் நியூஸ் பேப்பர்ஸ் ஒப் சிலோன் லிமிடெட்

**அசோசியேட்டட் நியூஸ் பேப்பர்ஸ் ஒவ் சிலோன்** அல்லது **லேக் ஹோம்** (ஆங்கில மொழியில் : **Associated Newspapers of Ceylon limited**  or **Lake House**) என்பது இலங்கையின் தலைநகரான கொழும்புவில் இருந்து இயங்கக்கூடிய இலங்கை அரசுக்குச் சொந்தமான செய்தித்தாள் வெளியீட்டு நிறுவனமாகும். இந்த நிறுவனமானது தமிழ் சிங்களம் மற்றும்  ஆங்கிலம் ஆகிய மூன்று மொழிகளில் நாளிதழ்களை வெளியிடுகின்றது.

## வரலாறு
அசோசியேட்டட் நியூஸ் பேர்ப்பர்ஸ் ஒவ் சிலோன் லிமிடெட் அல்லது லேக் ஹவுஸ் குழுமம் என அறியப்படும் இந்த நிறுவனம் இலங்கையின் மிகவும் பழமையான செய்தித்தாள் வழங்கும் நிறுவனங்களில் ஒன்றாகக் கருதப்படுகின்றது. இந்த நிறுவனத்தை,  இலங்கை சுதந்திரப் போராட்டத் தலைவர்களில் ஒருவரான  டி. ஆர். விஜயவர்தனா அவர்களினால் 1926 ஆம் ஆண்டு அன்று தனியார் நிறுவனமாக ஆரம்பிக்கப்பட்டது. தற்போது இந்த நிறுவனமானது டெய்லி நியூஸ், தினமினா, தினகரன் மற்றும் இரெச ஆகிய நான்கு நாளிதழ்களும்,  மேலும் சன்டே ஒப்சேவர், சிலுமினா மற்றும் வாரமஞ்சரி என மூன்று வாராந்திர இதழ்களைத் தமிழ், சிங்களம்,  மற்றும் ஆங்கிலம் ஆகிய மூன்று மொழிகளில் வெளியிடுகின்றது. பின்னர் 1973 ஆம் ஆண்டு சிறிமாவோ பண்டாரநாயக்கா அவர்கள் ஆட்சி பொறுப்பேற்ற பின் *அசோசியேட்டட் நியூஸ்பேப்பர்ஸ் ஒவ் சிலோன் லிமிடெட்*' நிறுவனமானது இலங்கை அரசியல் சட்டம் இலக்க எண்  28 இன் சிறப்பு விதிகளின் மூலம் இந்த நிறுவனம் தேசியமயமாக்கப்பட்டது.

## மேற்கோள்கள்

## வெளி இணைப்புகள்
பகுப்பு:இலங்கை நிறுவனங்கள்
பகுப்பு:இலங்கையின் ஊடகங்கள்
பகுப்பு:ஆங்கில நாளிதழ்கள்
மலேசிய கூட்டரசு சாலை 18

**மலேசிய கூட்டரசு சாலை 18** அல்லது **இசுகந்தர் சா சாலை** (ஆங்கிலம்: *Malaysia Federal Route 18* அல்லது *Jalan Iskandar Shah*; மலாய்: *Laluan Persekutuan Malaysia 18* அல்லது *Jalan Iskandar Shah*) என்பது தீபகற்ப மலேசியா, பேராக், மஞ்சோங் மாவட்டத்தில் உள்ள ஒரு சாலை ஆகும்.

இந்தச் சாலை, பேராக், மஞ்சோங் மாவட்டத்தின் சித்தியவான் நகரத்தையும்; லூமுட் நகரத்தையும் இணைக்கிறது.

இந்தச் சாலை 11.52 km (7.16 mi) நீளம் கொண்டது; மற்றும் பங்கோர் தீவிற்குச் செல்லும் முக்கியச் சாலையாகவும் விளங்குகிறது. மலேசிய கூட்டரசு சாலை 18-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## பங்கோர் தீவு
பங்கோர் தீவு மலேசியா, பேராக், மஞ்சோங் மாவட்டத்தில் உள்ள ஒரு தீவு. இந்தத் தீவு, மலேசியாவில் மட்டும் அல்ல; உலகளாவிய நிலையில் நன்கு அறியப்பட்ட சுற்றுலா இடமாகும். பினாங்கு மற்றும் கோலாலம்பூருக்கு இடையில் பேராக், லூமுட் கடற்கரையில் பங்கோர் தீவு அமைந்து உள்ளது. 

பருவமழை தாக்கத்தால் பாதிப்பு இல்லாத தீவு; ஆண்டு முழுவதும் மிதமான தட்பவெப்ப நிலை. மலேசியாவில் பார்க்க வேண்டிய பிரபலமான இடங்களில் ஒன்றாகும். 

### பங்கோர் தீவு காடுகள்

பங்கோர் தீவிற்கு அருகில் பாங்கோர் லாவுட் தீவு *(Pangkor Laut Island);* கியாம் தீவு *(Giam Island);* மெந்தாகோர் தீவு *(Mentagor Island);* சிம்பான் தீவு *(Simpan Island)* மற்றும் துக்குன் தெரிண்டாக் தீவு *(Tukun Terindak Island)* ஆகிய தீவுகள் உள்ளன.

பங்கோர் தீவு 18 சதுர கி மீ. நிலப்பரப்பைக் கொண்டது. தீபகற்ப மலேசியாவில் இருந்து மலாக்கா நீரிணையில் 3.5 கிலோமீட்டர் (2.2 மைல்) தொலைவில் உள்ளது. தீவின் உட்புறத்தில் நிறைய காடுகள் உள்ளன. அந்தக் காடுகளில் 65 ஊர்வன இனங்கள்; 17 நிலநீர் வாழ்வன இனங்கள்; மற்றும் 82 ஊர்வன இனங்கள் *(herpetofaunal species)* உள்ளன.

## காட்சியகம்

Jalan Iskandar Shah (Malaysia Federal Highway 18), Lumut 20231221 131029.jpg|லூமுட் நகரம் (2023)
Jalan Iskandar Shah (Malaysia Federal Highway 18), Kampung Batu 1 20231221 130931.jpg|கம்போங் பத்து 1 (2023)
Jalan Iskandar Shah (Malaysia Federal Highway 18), Kampung Batu 1 20231221 130926.jpg|தித்தி பாஞ்சாங் (2023)
Jalan Iskandar Shah (Malaysia Federal Highway 18), Taman Pantai Lumut Impian 20231221 130856.jpg|தாமான் பந்தாய் லூமுட் (2023)
Jalan Iskandar Shah (Malaysia Federal Highway 18), Kampung Tebing Rabak 20231221 130727.jpg|கம்போங் தெபிங் (2023)


## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* பங்கோர் தீவு
* பங்கோர் டச்சு கோட்டை
* பங்கோர் உடன்படிக்கை 1874
* மஞ்சோங் மாவட்டம்
* லூமுட் மக்களவைத் தொகுதி

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
கூர்கா இராச்டிரிய காங்கிரசு

**கூர்கா இராச்டிரிய காங்கிரசு** (*Gorkha Rashtriya Congress*) என்பது டார்ஜிலிங் மற்றும் டூயர்து ஆகிய பகுதிகளைச் சிக்கிமுடன் இணைக்கும் கொள்கையுடைய அரசியல் கட்சியாகும்.

டி. கே. போம்சான் இந்தக் கட்சியின் நிறுவனத் தலைவர் ஆவார். இவர் அக்டோபர் 7, 2010 அன்று  இறந்த பிறகு, நிமா லாமா புதிய தலைவராகப் பதவியேற்றார்.

செப்டம்பர் 2010 இல், டார்ஜிலிங் மாவட்டத்தின் கீழ் உள்ள பிராந்தியத்தின் உரிமை குறித்து சிக்கிம் அரசாங்கத்திடம் கூ. இரா. கா ஒரு தகவல் அறியும் உரிமைச் சட்டத்தின் கீழ் மனு ஒன்றைத் தாக்கல் செய்தது.  "சிக்கிம்-டார்ஜிலிங் இணைப்பு" என்ற கருத்தரங்கு, கூ இரா. கா. மற்றும் சிக்கிம் ஜனசக்தி கட்சி சார்பில் டார்ஜிலிங்கில் செப்டம்பர் 2010இல் கூட்டாக ஏற்பாடு செய்யப்பட்டது, இதில் அகில இந்தியக் கூர்க்கா லீக் மற்றும் மாத்ரி பூமி சுரக்சா சங்கதன் உறுப்பினர்கள் கலந்து கொண்டனர்.

## மேற்கோள்கள்

பகுப்பு:மேற்கு வங்காள அரசியல் கட்சிகள்
ராய்கஞ்ச் மக்களவைத் தொகுதி

**ராய்கஞ்ச் மக்களவைத் தொகுதி** என்பது (Raiganj Lok Sabha constituency) இந்தியாவின் 543 நாடாளுமன்றத் தொகுதிகளில்  ஒன்றாகும். இந்தத் தொகுதி மேற்கு வங்காளத்தின் ராய்கஞ்சை மையமாகக் கொண்டுள்ளது. எண் 5 ராய்கஞ்ச் மக்களவைத் தொகுதியின் ஏழு சட்டமன்றத் தொகுதிகளும் உத்தர தினஜ்பூர் மாவட்டத்தில் உள்ளன.

## சட்டமன்றப் பிரிவுகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பைகுரி, 4. டார்ஜிலிங், 5. '''ராய்கஞ்ச்''', 6. பாலூர்காட், 7. மால்டஹா உத்தர, 8. மால்தஹா தக்ஷிண், 9. ஜான்கிப்பூர், 10. பஹ்ராம்பூர், 11. முர்ஷிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தக்ஷிண், 24. கொல்கத்தா உத்தரப் பிரதேசம், 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெடினிபூர், 35. புருலியா, 36. பாங்குரா, 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, ராய்கஞ்ச் மக்களவைத் தொகுதியின் கீழ் 2009 முதல் பின்வரும் சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்

^ இடைத் தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* ராய்கஞ்ச்
* மக்களவை தொகுதிகளின் பட்டியல்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
கே. பி. கோபாலன்

**கே. பி. கோபாலன்** (*K. P. Gopalan*) இந்தியப் பொதுவுடைமைக் கட்சியைச் சார்ந்த ஓர் அரசியல்வாதியும், முன்னாள் அமைச்சரும், விடுதலைப் போராட்ட வீரரும்  இந்தியாவின் கேரள மாநிலத்தைச் சேர்ந்த தொழிற்சங்கவாதியும் ஆவார். இவர் முதன்முதலில் 1952-ஆம் ஆண்டில் சென்னை சட்டமன்றத்திற்குத் தேர்ந்தெடுக்கப்பட்டார். கேரள சட்டப்பேரவை உறுப்பினராக இருந்த காலத்தில், இவர் மாநிலத்தின் முதல் தொழில்துறை மற்றும் சமூக மேம்பாட்டு அமைச்சராக நியமிக்கப்பட்டார்.

## வாழ்க்கை வரலாறு
கே.பி.கோபாலன் 1908 ஆம் ஆண்டு, இன்றைய கேரளாவின் கண்ணூர் மாவட்டத்தில் உள்ள புதியபரம்பாவில் பிறந்தார். இவரது பெற்றோர் மாங்கில் கண்ணன் மற்றும் கோடியத் கல்யாணி. இவர் சிரக்கல் ராஜாஸ் உயர்நிலைப் பள்ளியிலும், கண்ணூர் நகராட்சி உயர்நிலைப் பள்ளியிலும் படித்தார்.

இவர் 1977 ஆம் ஆண்டு ஏப்ரல் 20 ஆம் நாள் இயற்கை எய்தினார்.

## தொழில் மற்றும் செயல்பாடு
கோபாலன் 1935 முதல் தொழிற்சங்க இயக்கத்தில் தீவிரமாக இருந்தார். இவர் பாம்பன் மாதவனுடன் இணைந்து கண்ணூரில் நெசவாளர்களை ஒழுங்கமைக்க முயன்றார், ஆனால், அந்த முயற்சியில் தோல்வியடைந்தார். அதன்பிறகு அவர் பி. கிருஷ்ணப்பிள்ளை என்பவருடன் இணைந்து ஃபாரூக் தொழிலாளர் வேலைநிறுத்தத்தில் தீவிரமாகப் பங்கேற்றார். ஒரு தொழிற்சங்கவாதியாக இவர் கேரள தொழிற்சங்க காங்கிரஸின் தலைவர் மற்றும் அகில இந்திய மோட்டார் தொழிலாளர் சங்கத்தின் துணைத் தலைவர் உட்பட பல பதவிகளை வகித்தார்.

விடுதலைக்குப் பிறகு 1952 பொதுத் தேர்தலில் பையனூர் தொகுதியில் இருந்து சென்னை மாகாண சட்டமன்ற உறுப்பினராகத் தேர்ந்தெடுக்கப்பட்டார், மேலும், அந்த சட்டமன்றத்தில் எதிர்க்கட்சித் துணைத் தலைவராகப் பணியாற்றினார். 1957 பொதுத் தேர்தலில், கேரள மாநிலம் உருவாக்கப்பட்ட பிறகு நடந்த முதல் தேர்தலில், கண்ணூர்-2 தொகுதியில் போட்டியிட்டு வெற்றி பெற்றார். முதல் நம்பூதிரிப்பாட அமைச்சரவையில் தொழில்துறை அமைச்சரானார். கம்யூனிஸ்ட் அரசு கலைக்கப்பட்டபோது, கண்ணூரில் அரசியல் செயல்பாட்டில் கவனம் செலுத்தினார், அங்கு இவர் கட்சித் தலைமையிலான மாலை செய்தித்தாளான *ஜனமுன்னணி* தலைமையை ஏற்றார். 1964இல் இந்தியக் கம்யூனிஸ்ட் கட்சி பிரிந்தபோது, இவர் இந்தியப் பொதுவுடைமைக் கட்சியில உறுதியாக இருந்தார், ஆனால் பின்னர் இந்திய பொதுவுடைமைக் கட்சி (மார்க்சிஸ்ட்) பிரிவில் சேர்ந்தார்.

## இவரைப் பற்றிய புத்தகங்கள்
2021 ஆம் ஆண்டில் கேரள பாஷா நிறுவனம் கோபாலனின் சுயசரிதையை கே. பி. கோபாலம் ஜீவிதமும் ராஷ்ட்ரேயவும் என்ற பெயரில் வெளியிட்டது, இதன் பொருள் 'கே. பி-கோபாலன்-வாழ்க்கை மற்றும் அரசியல்' என்பதாகும். புத்தகத்தின் அறிமுகத்தில், எழுத்தாளர் டாக்டர் சிந்தவிலா முரளி, தனது வாழ்க்கையின் இறுதி வரை ஏழைகளுக்காக போராடி, ஒரு ஏழை மனிதனாக வாழ்ந்த ஒரு தொலைநோக்குப் பார்வை கொண்ட புரட்சியாளரைப் பற்றியது என்று விவரிக்கிறார்.

## மேற்கோள்கள்

பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:மலையாள அரசியல்வாதிகள்
பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1977 இறப்புகள்
பகுப்பு:1908 பிறப்புகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
மலேசிய கூட்டரசு சாலை 19

**மலேசிய கூட்டரசு சாலை 19** (ஆங்கிலம்: *Malaysia Federal Route 19*; மலாய்: *Laluan Persekutuan Malaysia 19*) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சாலை ஆகும்.

இந்தச் சாலை, நெகிரி செம்பிலான், உலு கென்டோங் கிராமத்தையும்; மலாக்கா, அலோர் காஜா மாவட்டத்தின் சிம்பாங் அம்பாட் நகரத்தையும் இணைக்கிறது.

## பொது

இந்தச் சாலை 68.50 கி.மீ. (42.56 மைல்) நீளம் கொண்டது; மற்றும் மலாக்கா அலோர் காஜா மாவட்டத்தில் செல்லும் முக்கியச் சாலையாக விளங்குகிறது.

மலேசிய கூட்டரசு சாலை 19-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## அலோர் காஜா

அலோர் காஜா நகரம், மலாக்கா மாநிலத்தின் அலோர் காஜா மாவட்டத்தின் தலை பட்டணம் ஆகும். மலாக்காவில் இருந்து 26 கி.மீ. தொலைவிலும், ஜாசின் நகரில் இருந்து 35 கி.மீ. தொலைவிலும் உள்ளது. அதிகமான போக்குவரத்து நெரிசல் இல்லாத ஓர் அமைதியான நகரம்.

மலாக்கா மாநிலத்தின் மூன்று மாவட்டங்களில் அலோர் காஜா மாவட்டமும் ஒன்று. இந்த மாவட்டத்தை அலோர் காஜா என்றே அழைக்கிறார்கள். மாவட்டத்திற்கும் அதன் தலைநகரத்திற்கும் ஒரே பெயர்தான்.

### சொல் பிறப்பியல்

*அலோர்* என்றால் நீர்ப்பாதை; *காஜா* என்றால் யானை என்று மலாய் மொழியில் பொருள்படும். முன்பு காலத்தில் யானைகள் அலோர் காஜாவில் கூட்டம் கூட்டமாக வாழ்ந்தன.

அந்த யானைகளுக்கு ஒரு வெள்ளை யானை தலைமை யானையாக இருந்தது. அந்த யானைகள் ஒரே ஒரு பாதையைப் பயன்படுத்தின. அந்தப் பாதை சேறும் சகதியுமாக இருந்ததால், அந்த இடத்திற்கு அலோர் காஜா என்று பெயர் வைக்கப்பட்டுள்ளது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* தம்பின்
* அலோர் காஜா
* மலாக்கா மாநகரம்
* மலேசிய மாநிலச் சாலைகள்
* அலோர் காஜா-மத்திய மலாக்கா-ஜாசின் நெடுஞ்சாலை
* மலேசிய வடக்கு-தெற்கு விரைவுச்சாலை, தெற்கு வழித்தடம்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
அமோனியம் அறுபுளோரோவனேடேட்டு

**அமோனியம் அறுபுளோரோவனேடேட்டு** (*Ammonium hexafluorovanadate*) என்பது (NH4)3VF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோவனேடேட்டு என்ற பெயராலும் இது அழைக்கப்படுகிறது. 

## தயாரிப்பு
அம்மோனியம் ஐதரசன் புளோரைடும் வனேடியம் மூவாக்சைடும் இணைவு வினையின் மூலம் சேர்ந்து  அமோனியம் அறுபுளோரோவனேடேட்டு உருவாகிறது. 

வனேடியம் மூவாக்சைடும் அம்மோனியம் பைபுளோரைடும் சேர்ந்து வினைபுரிந்தாலும் அமோனியம் அறுபுளோரோவனேடேட்டு உருவாகிறது.

## இயற்பியல் பண்புகள்
அமோனியம் அறுபுளோரோவனேடேட்டு தூளாக உருவாகிறது. நச்சுத்தன்மையுடன் காணப்படுகிறது. 

## வேதியியல் பண்புகள்
திறந்தவெளியில் அமோனியம் அறுபுளோரோவனேடேட்டைச் சூடாக்கினால் வனேடியம் ஐந்தாக்சைடு சேர்மமாகச் சிதைவடைகிறது.:

::4(NH4)3VF6 + 11O2 -> 2V2O5 + 6N2 + 12H2O + 24HF

## பயன்கள்
400 பாகை செல்சியசு வெப்பநிலைக்கு கீழ் அமோனியம் அறுபுளோரோவனேடேட்டு வினையூக்கியாகப் பயன்படுத்தப்படுகிறது.

## மேற்கோள்கள்
{[Reflist}]

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:வனேடேட்டுகள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
ஜோத்பூர் கிராமிய மாவட்டம்

**ஜோத்பூர் கிராமிய மாவட்டம்** (*Jodhpur Gramin district *) (சுருக்கமாக: **ஜோத்பூர் ஊரகம்**), இந்தியாவின் ஜோத்பூர் மாவட்டத்தின் ஜோத்பூர் மாநகரம் தவிர்த்து இதர 15 வருவாய் வட்டங்களைக் கொண்டு 7 ஆகஸ்டு 2023 அன்று புதிதாக நிறுவப்பட்ட மாவட்டமாகும். இதன் நிர்வாகத் தலைமையிடம் தலைமையிடம் ஜோத்பூர் நகரம் ஆகும். இது தார் பாலைவனத்தில் அமைந்துள்ளது. 
## மாவட்ட நிர்வாகம்
இது ஜோத்பூர் மாவட்டத்தின் ஜோத்பூர் மாநகரம் தவிர இதர 15 வருவாய் வட்டங்களையும்,14 ஊராட்சி ஒன்றியங்களையும்,407 கிராம ஊராட்சிகளையும், 1212 கிராமங்களையும் கொண்டது.  
# ஜோத்பூர் வடக்கு வட்டம் 
# ஜோத்பூர் தெற்கு வட்டம் 
# குடி பக்தாஸ்சினி வட்டம்
# ஜன்வார் வட்டம் 	
# லூனி வட்டம்
# பிலாரா வட்டம் 
# போவ்ரி வட்டம் 
# போபால்கர் வட்டம்
# ஓசியான் வட்டம்
# பிபார் வட்டம்
# செர்கர் வட்டம்
# பலேசர் வட்டம் 
# திவாரி வட்டம்
# சேகலா வட்டம்
# சாமு வட்டம்

## இதனையும் காண்க
* ஜோத்பூர் மாவட்டம்
* இராஜஸ்தான் மாவட்டப் பட்டியல்
## மேற்கோள்கள்

## வெளி இணைப்புகள்
* ஜோத்பூர் கிராமிய மாவட்டத்தின் இணையதளம்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
நோதர் சொற்பொழிவு

**நோதர் சொற்பொழிவு (***Noether Lecture***)** என்பது "கணித அறிவியலில் அடிப்படை மற்றும் நீடித்த பங்களிப்புகளைச் செய்த" பெண்களை கெளரவிக்கும் ஒரு புகழ்பெற்ற விரிவுரைத் தொடராகும். கணிதத்தில் பெண்களுக்கான சங்கம் (ஏ. டபிள்யூ. எம்.) 1980 ஆம் ஆண்டில் வருடாந்திர விரிவுரைகளை எம்மி நோதர் விரிவுரைகளாக நிறுவியது. அவரது காலத்தின் முன்னணி கணிதவியலாளர்களில் ஒருவரை கவுரவிக்கும் வகையில். 2013 ஆம் ஆண்டில் இது AWM-AMS நோதர் சொற்பொழிவு என்று மறுபெயரிடப்பட்டது. மேலும் 2015 முதல் அமெரிக்க கணித சங்கத்துடன் (AMS) இணைந்து நிதியுதவி அளிக்கப்படுகிறது. சனவரி மாதம் நடைபெறும் வருடாந்திர அமெரிக்க கூட்டு கணிதக் கூட்டங்களில் பெறுநர் சொற்பொழிவுகளை வழங்குகிறார்.

**ஐசிஎம் எம்மி நோதர் சொற்பொழிவு** என்பது சர்வதேச கணித ஒன்றியத்தால் வழங்கப்பட்ட கூடுதல் விரிவுரைத் தொடராகும். 1994 ஆம் ஆண்டு தொடங்கி இந்த சொற்பொழிவு நான்கு ஆண்டுகளுக்கு ஒருமுறை நடைபெறும் சர்வதேச கணிதவியலாளர்களின் மாநாட்டில் வழங்கப்பட்டது. 2010 ஆம் ஆண்டில் விரிவுரைத் தொடர் நிரந்தரமாக்கப்பட்டது.

2021 நோதர் சொற்பொழிவு யு. சி. எல். ஏ. வின் ஆண்ட்ரியா பெர்டோசி வழங்கியிருக்க வேண்டும். ஆனால் அது ரத்து செய்யப்பட்டது. சார்சு ஃபிலாய்ட் போராட்டங்களின் போது ரத்து செய்யப்பட்டது. "இந்த தேசத்தில் பலர் இனப் பாகுபாடு மற்றும் காவல்துறையின் மிருகத்தனம் குறித்து எதிர்ப்புத் தெரிவிப்பதால் இந்த முடிவு வந்துள்ளது". அவர் மற்ற தலைப்புகளில் பேச விரும்பினாலும், பெர்டோசி காவல்துறையின் கணிதம் குறித்த ஆராய்ச்சிக்கு பெயர் பெற்றவர்.மேலும் ஏஎம்எசு-க்கு எழுதிய கடிதத்தில், சோல் கார்பன்கெல், "அவர் விலக்கப்பட்டதற்கான காரணம் அவரது ஆராய்ச்சிப் பகுதிகளில் ஒன்றாகும்" என்று முடிவு செய்தார். ஏஎம்எசு நிறுவனத்தின் அதிகாரப்பூர்வ வலைப்பதிவில், தங்களைத் தாங்களே தி சசுட் மேத்தமேட்டிக்ஸ் கலெக்டிவ் என்று அழைத்துக்கொள்ளும் ஒரு குழு, காவல்துறையினருடனான கணித ஒத்துழைப்புகளை புறக்கணிக்க அழைப்பு விடுத்தது. கார்பன்கெலின் கடிதத்தை "புறக்கணிப்பை மேலும் நிராகரிக்கும் நோக்கம் கொண்டது" என்று நிராகரித்தது. மேலும் பெர்டோசியின் சொற்பொழிவு ரத்து செய்யப்பட்டதைக் கொண்டாடியது.

## நோதர் விரிவுரையாளர்

## ஐசிஎம் எம்மி நோதர் விரிவுரையாளர்கள்

## மேற்கோள்கள்

பகுப்பு:கல்வித்துறை
பகுப்பு:கணிதவியலாளர்கள்
பகுப்பு:கணிதவியல் விருதுகள்
பகுப்பு:கணித மாநாடுகள்
பகுப்பு:அறிவியல் விருதுகள்
பகுப்பு:பெண் அறிவியலாளர்கள்
உலோட்டன்

**உலோட்டன்** (*Loton*) இந்தியாவின் அரியானா மாநிலத்தில் உள்ள அம்பாலா மாவட்டத்தில் அமைந்துள்ள ஒரு சிற்றூராகும். உலோட்டோன், உலௌட்டன் என்ற பெயர்களாலும் இவ்வூர் அறியப்படுகிறது. நரைன்கர் நகரத்திற்கு அருகே நரைன்கர் மண்டலத்தில் இக்கிராமம் அமைந்துள்ளது. 2010 ஆம் ஆண்டு நிலவரப்படி இந்த கிராம பஞ்சாயத்தில் 1,755 குடியிருப்புகள் இருந்தன.

உலோட்டன் கிராமம் நரைன்கர் மண்டலில் இருந்து 1 கி.மீ. தொலைவிலும், அதன் மாவட்ட தலைமையகமான அம்பாலாவிலிருந்து 36.1 கி. மீ தொலைவிலும் மற்றும் அதன் மாநில தலைநகரான சண்டிகரில் இருந்து 60 கி. மீ. தொலைவிலும் உள்ளது.&nbsp;&nbsp;&nbsp;

## மேற்கோள்கள்

பகுப்பு:Coordinates on Wikidata
பகுப்பு:அரியானாவின் புவியியல்
பகுப்பு:அம்பாலா மாவட்டம்
அத்திவெட்டி பெரியதம்பி மழவராயர்

**பெரியதம்பி மழவராயர்** என்பவர் தமிழ்நாட்டின், தஞ்சாவூர், அத்திவெட்டி கிராமத்தைச் சேர்ந்த இந்திய விடுதலைப் போராட்டத்தில் ஈடுபட்ட தியாகி ஆவார்.

இந்திய சுதந்திர போராட்டங்களில், தன்னுடைய போராட்டங்களில் தன் கை விரலை வெட்டிக்கொண்டவர், *'அத்திவெட்டி காந்தி* என்று மக்களால் அன்போடு அழைக்கப்பெற்றவர்.

1942-ம் ஆண்டு ஆகஸ்ட் போராட்டத்தின் போது 144 தடை உத்தரவை மீறி, நூற்றுகணக்கானவர்களுடன் பட்டுக்கோட்டை நகரத்திற்குள் ஊர்வலமாக சென்றதற்காக காவல்துறை கைது செய்து 144 தடையை மீறியதற்காக வழக்கு பதிவு செய்து சிறையில் அடைந்தனர்.

பெரியதம்பிக்கு மழவராயர் எட்டு மாதம் கடுங்காவல் தண்டனை வழங்கி அலிபுரம் (ஆந்திரா மாநிலம்) சிறையில் அடைக்கப்பட்டிருந்த போது அதே சிறையில், மகாத்மா காந்தி 21 நாட்கள் உண்ணாவிரதம் இருந்த போது பெரியதம்பியும் 21 நாட்களைக் கடந்து சிறையில் உண்ணாவிரதம் இருந்துள்ளார்.

தண்டனை காலம் முடிந்து வெளிவந்தது மீண்டும் 1943 ஆம் ஆண்டு ஒத்துழையாமை இயக்கத்தை நடத்தியதால் கைது செய்யப்பட்டு 43 நாட்கள் சிறையில் வைத்திருந்தபோது அந்த 43 நாட்களும் உண்ணாவிரதம் இருந்துள்ளார்.

அதன் பிறகு நீதிமன்றத்தில் ஒரு ஆண்டு சிறை தண்டனை கொடுக்கப்பட்டு அலிபுரம் சிறையில் அடைத்துள்ளனர். அலிபுரம் சிறைக்குள் கைதிகளை நடத்தும் கொடுமையை கண்டித்து போராட ஏற்பாடு செய்தபோது இதை அறிந்த சிறைக்காவலர்கள் தனிச்சிறையில் அடைத்து உணவு தண்ணீர் சரியாக கொடுக்காமல் கொடுமைபடுத்தியதை தாங்கிக்கொண்டு சிறை வாழ்க்கை முடிந்து வெளிவந்துள்ளார்.

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பலோடி மாவட்டம்

**பலோடி மாவட்டம்** (*Phalodi District*), இந்தியாவின் இராஜஸ்தான் மாநிலத்தின் 50 மாவட்டங்களில் ஒன்றாகும். இதன் தலைமையிடம் பலோடி நகரம். 7 ஆகஸ்டு 2023 அன்று ஜோத்பூர் மாவட்டத்தின் வருவாய் வட்டங்களைக் கொண்டு **பலோடி மாவட்டம்** மற்றும் ஜோத்பூர் கிராமிய மாவட்டங்கள் நிறுவப்பட்டது. 

தார் பாலைவனத்தில் அமைந்த இம்மாவட்டம் பாறை உப்புச் சுரங்கத் தொழிலுக்குப் பெயர் பெற்றது. 
## மாவட்ட நிர்வாகம்
பலோடி மாவட்டம் 8 வருவாய் வட்டங்களையும், பலோடி மற்றும் **பாப்** என 2 நகராட்சிகளையும், 218 [கிராம ஊராட்சிகளையும் கொண்டது. 
===வருவாய் வட்டங்கள்===
# பலோடி வட்டம்
# ஆவ் வட்டம்
# பாப் வட்டம்
# பாபினி வட்டம்
# தேச்சு வட்டம்
# கந்தியாலி வட்டம்
# லோகாவாத் வட்டம்
# சேத்திராவா வட்டம்
==இதனையும் காண்க==
* [ஜோத்பூர் கிராமிய மாவட்டம்
* இராஜஸ்தான் மாவட்டப் பட்டியல்
## மேற்கோள்கள்

## வெளி இணைப்புகள்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
வடக்கு கிள்ளான் புறவழிச் சாலை

**வடக்கு கிள்ளான் புறவழிச் சாலை** அல்லது **மலேசிய கூட்டரசு சாலை 20** (ஆங்கிலம்: *Malaysia Federal Route 20*; அல்லது *North Klang Straits Bypass*; மலாய்: *Laluan Persekutuan Malaysia 20*) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்தில் உள்ள ஒரு சாலை ஆகும்.

இந்தச் சாலை, பல சாலைகளின் உதவியுடன் சிலாங்கூர், கிள்ளான் துறைமுகத்தை *(Port Klang)* இணைக்கிறது.

## பொது
1970-களின் பிற்பகுதியில் கிள்ளான் துறைமுகத்திற்கு புறவழிச்சாலை அமைக்கும் திட்டம் தொடங்கியது. கட்டுமானம் 1983-இல் தொடங்கப்பட்டு 1 சனவரி 1985-இல் நிறைவடைந்தது.

இந்தச் சாலை 15.1 கி.மீ. (9.4 மைல்) நீளம் கொண்டது; மற்றும் சிலாங்கூர், கிள்ளான் துறைமுகத்திற்குச் செல்லும் முக்கியச் சாலையாக விளங்குகிறது. இந்த நெடுஞ்சாலையில் தினமும் ஏராளமான சரக்கு சுமையுந்துகள் செல்கின்றன.

மலேசிய கூட்டரசு சாலை 19-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சிறப்புக் கூறுகள்
இந்தச் சாலையின் சிறப்புக் கூறுகள்:

*இருவழிப் பாதைகள்
*அவசர பாதை உள்ளது
*சுங்கச் சாவடிகள்
*வாகனங்களின் வேகத்தைக் கண்டறியும் பொறிகள்
*ஏராளமான சரக்கு கொள்கலன் சுமையுந்துகள்
*பல கிராமங்கள்
*பாரிய விபத்துகள் பகுதி
*பல போக்குவரத்து விளக்குகள்

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* காப்பார்
* கிள்ளான்
* கிள்ளான் பள்ளத்தாக்கு
* மலேசிய மாநிலச் சாலைகள்
* மலேசிய வடக்கு-தெற்கு விரைவுச்சாலை, தெற்கு வழித்தடம்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
நௌகாச்சியா

**நௌகாச்சியா**  (*Naugachhia*) என்பது இந்தியாவின் பீகார் மாநிலத்திலுள்ள  மிதிலா மண்டலம் , பாகல்பூர் மாவட்டத்தில் உள்ள ஒரு நகரம் ஆகும். 2011  ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்நகரத்தின் மக்கள் தொகை 49,069 ஆக பதிவு செய்யப்பட்டுள்ளது. நௌகாச்சியா நகரத்தின் சராசரி கல்வியறிவு விகிதம் 62% ஆகும், இது தேசிய கல்வியறிவு சராசரியான 74% என்பதைவிடக் குறைவாகும்.  ஆண்களின் கல்வியறிவு 69% ஆகவும், பெண்களின் கல்வியறிவு 55% ஆகவும் இருந்தனர்.  மக்கள்தொகையில் 18% பேர் 9 வயதிற்குட்பட்டவர்கள்.

பாகல்பூரிலிருந்து ஒரு தனி மாவட்டமாக இருப்பதற்கான அளவுகோல்களை நௌகாச்சியா பூர்த்தி செய்கிறது.  2018 ஆம் ஆண்டில், நகரத்திற்கு ஒரு புதிய மாவட்டத்தை உருவாக்குவதற்கு ஆதரவாக ஒரு பேரணி நடத்தப்பட்டது.

## போக்குவரத்து
சோன்பூர் இரயில்வே பிரிவின் பரவுனி-கதிகார் பிரிவுடன்  நௌகாச்சியா இரயில் நிலையம் வழியாக இந்த நகரம் இரயில் மூலம் இணைக்கப்பட்டுள்ளது.

விக்ரம்சிலா சேது இந்தியாவின் ஆறாவது மிக நீளமான பாலமாகும். கங்கையின் எதிர் பக்கங்களில் இயங்கும் தேசிய நெடுஞ்சாலை 33 மற்றும் தேசிய நெடுஞ்சாலை 31 இடையேயான இணைப்பாக 4.7 கி. மீ நீளமுள்ள இரண்டு வழி பாலம் செயல்படுகிறது, இது கங்கையின் தெற்கு கரையில் உள்ள பாகல்பூர் பக்கத்தை வடக்குக் கரையில் உள்ள நௌகாச்சியாவுடன் இணைக்கிறது.&nbsp;

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:Coordinates on Wikidata
பகுப்பு:பாகல்பூர் மாவட்டம்
சுக்கா ராமைய்யா

**சுக்கா ராமைய்யா**  (*Chukka Ramaiah*)  இந்தியாவைச் சேர்ந்த ஒரு கல்வியாளர் ஆவார். 1925 ஆம் ஆண்டு நவம்பர் மாதம் 20 ஆம் தேதியன்று இவர் பிறந்தார்.) ஐதராபாத்தின் நல்லகுண்டாவில்  இந்தியத் தொழில்நுட்ப நிறுவனம் மற்றும்  ஒருங்கிணைந்த பொறியியல் நுழைவுத் தேர்வு  பயிற்சி மையத்தில் கற்பித்ததற்காக இவர் "ஐஐடி ராமையா" என்று அழைக்கப்படுகிறார். தெலுங்கானாவின் முன்னணி செயற்பாட்டாளராகவும்  இவர் அறியப்படுகிறார்.

## தொழில்
தெலுங்கானா பிராந்தியத்தின் கிராமப்புறங்களில் நிலப்பிரபுத்துவம் இருந்ததை எதிர்த்து  ஐதராபாத்து  மாநிலத்தில்  இராமையா போராடினார். ஏழைகளுக்கு உதவுவதில் தீவிரமாக பங்கேற்ற இவர், தலித்துகளுக்கும் நலிந்தவர்களுக்கும் உதவி செய்ததற்காக இவரது பிராமண சமூகத்தால் வெளியேற்றப்பட்டார். மகாத்மா காந்தியின் தீண்டாமை இயக்கத்தில் சேர்ந்து தனது கிராமத்தில் பின்தங்கிய பிரிவுகளை சீர்திருத்த முயன்றார். ரசாக்கர் இயக்கத்திற்கு எதிரான கிளர்ச்சியில் தீவிரமாக பங்கேற்ற இவர் பல ஆண்டுகள் சிறையில் அடைக்கப்பட்டார்.

### அரசியல் வாழ்க்கை
2007 ஆம் ஆண்டில் வாரங்கல், கம்மம் மற்றும் நல்கொண்டா ஆசிரியர் தொகுதியில் இருந்து தெலுங்கானா சட்டமன்றத்திற்கு தேர்ந்தெடுக்கப்பட்ட இராமையா, 6 ஆண்டுகள் தொடந்து பதவியில் இருந்தார். பல்வேறு தொகுதிகளிலிருந்து தேர்ந்தெடுக்கப்பட்ட 8 சுயேச்சை சட்டமன்ற உறுப்பினர்களின் தளத் தலைவராக இருந்தார்.

### செயல்பாடு
தெலுங்கானா ஐதராபாத்து  இந்திய தொழில்நுட்ப நிறுவனத்தை அமைப்பதற்கான போராட்டத்தில்  இவர் முக்கியப் பங்கு வகித்தார். இருப்பினும், இவரது விருப்பத்தை  மீறி, ஐதராபாத் அருகே அரசாங்கம் அதை அமைத்தது.

தெலுங்கானா மாநிலத்திற்கு வலுவான ஆதரவாளராக இருந்த  இவர், இப்பகுதியின் வறுமை மற்றும் பின்தங்கிய நிலை குறித்து அடிக்கடி பேசினார்.

### எழுத்து வாழ்க்கை
இராமையா தெலுங்கில் 16 எண்ணிக்கைக்கும்  மேற்பட்ட புத்தகங்களை எழுதியுள்ளார், முக்கியமாக கல்வியை மையமாகக் கொண்ட சின்ன பாதம் மற்றும் தேசதேசல்லோ வித்யா உள்ளிட்ட. புத்தகங்கள் இவர் எழுதியவையாகும்.

## மேற்கோள்கள்

## வெளி இணைப்புகள்
* சுக்கா ராமையா வாழ்க்கை வரலாறு பகுதி 1
* சுக்கா ராமையா வாழ்க்கை வரலாறு பகுதி 2
* சுக்கா ராமையா எழுதிய புத்தகங்கள்
* ஐஐடி படிப்பு வட்டத்தின் மாணவர் மதிப்புரைகள்

பகுப்பு:வாழும் மக்கள்
பகுப்பு:1925 பிறப்புகள்
பகுப்பு:வாரங்கல் மாவட்ட நபர்கள்
பாலூர்காட் மக்களவைத் தொகுதி

**பாலூர்காட் மக்களவைத் தொகுதி** என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள பாலூர்காட்டை மையமாகக் கொண்டுள்ளது. பலூர்காட் மக்களவைத் தொகுதியின் கீழ் ஆறு சட்டமன்றத் தொகுதிகள் தெற்கு தினஜ்பூர் மாவட்டத்தில் உள்ளன. மேலும் ஒரு சட்டமன்றத் தொகுதி வடக்கு தினஜ்பூர் மாவட்டத்திலும் உள்ளது. இந்த மக்களவைத் தொகுதி முதலில் பட்டியல் சாதியினருக்கு ஒதுக்கப்பட்டிருந்தது. ஆனால் 2009 முதல் இது ஒரு பொதுத் தொகுதியாக உள்ளது.

## சட்டமன்றத் தொகுதிகள்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 6, பாலூர்காட் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## குறிப்புகள்

## மேற்கோள்கள்

## மேலும் காண்க

* பாலூர்காட்
* மக்களவை தொகுதிகளின் பட்டியல்

பகுப்பு:மேற்கு வங்காள மக்களவைத் தொகுதிகள்
சிசர்

**சிசர்** (*Sisor*) என்பது ஆசியாவினைப் பூர்வீகமாகக் கொண்ட கெளிறு மீன் பேரினமாகும்.

## வகைப்பாட்டியல்
2003ஆம் ஆண்டில் பேரினத்தின் மதிப்பாய்வுக்கு முன்னர், சிசர் பேரினம் *சி. ராப்டோபோரசு* என்ற ஒற்றைச் சிற்றினத்தினைக் கொண்ட பேரினமாக இருந்தது. இதில் *சி. செனுவா, சி. ரியோபிலசு* மற்றும் *சி. டோரோசசு* ஆகிய மூன்று சிற்றினங்கள் விவரிக்கப்பட்டன. *சி. பாரகென்சிசு* 2005இல் விவரிக்கப்பட்டது.

*சி. ராப்டோபோரசு* சில நேரங்களில் *சி. ரப்டோபோரசு* என்று உச்சரிக்கப்படுகிறது. இது தடி என்று பொருள்படும் கிரேக்க வார்த்தையான ராப்டோசின் தவறான எழுத்துப்பிழையைச் சரிசெய்வதற்காகப் பயன்படுத்தப்படுகிறது. இருப்பினும், இது ஒரு சரியான திருத்தம் அல்ல.

## சிற்றினங்கள்
இந்தப் பேரினத்தில் தற்போது ஆறு அங்கீகரிக்கப்பட்ட சிற்றினங்கள் உள்ளன.

* *சிசர் பரகென்சிசு* விசுவநாத் & தர்ஷன், 2005
* *சிசர் செனுவா* என்ஜி & லஹ்கர், 2003
* *சிசர் பாகிசுதானிக்கசு* ஜாவேத் & மிர்சா, 2011 
* *சிசர் ராப்டோபோரசு* ஹாமில்டன், 1822
* *சிசர்* *ரியோபிலசு* என்ஜி, 2003
* *சிசர்* *டோரோசசு* என்ஜி, 2003

## பரவலும் வாழிமும்
இந்தியாவில் கங்கை மற்றும் பிரம்மபுத்திரா வடிகால்களில் *சிசர்* சிற்றினங்கள் காணப்படுகின்றன. *சி. பரகென்சிசு* இந்தியாவில் பிரம்மபுத்திரா வடிகாலில் உள்ள பராக் ஆற்றில் காணப்படுகிறது. இந்தியாவின் அசாம் மாநிலத்தில் உள்ள பிரம்மபுத்திரா வடிகாலில் *சி. செனுவா* வாழ்கிறது. *சி. ராப்டோபோரசு* இந்தியாவின் மேற்கு வங்காள மாநிலங்களில் உள்ள கங்கை வடிகாலில் காணப்படுகிறது. *சி. ரியோபிலசு* இந்தியாவின் பீகார் மற்றும் உத்தரப் பிரதேச மாநிலங்களில் உள்ள கங்கை வடிகாலில் காணப்படுகிறது. *சி. டொரோசசு* இந்தியாவின் பீகார் மற்றும் தில்லி மாநிலங்களில் உள்ள கங்கை வடிகாலில் வசிக்கிறது. சிந்து ஆறு, மாதோபூரில் உள்ள ரோகிணி ஆறு மற்றும் நேபாளத்திலிருந்து பெறப்பட்ட *சிசர்* மாதிரிகளின் அடையாளங்கள் இன்னும் உறுதிப்படுத்தப்படவில்லை.

*சி. ரியோபிலசு* மணல் அடிப்பகுதிகள் வேகமாக நகரும் ஆறுகளில் காணப்படுகிறது. *சி. ரபோபோரசு* மணல் அடிப்பகுதி மற்றும் வலுவான நீரோட்டங்களுடன் நீரோடைகளிலும் வாழ்கிறது.

## விளக்கம்
இடது|thumb|விளக்கப்படம்
முதுகெலும்பு துடுப்பிலிருந்து துடுப்பு துடுப்பின் அடிப்பகுதி வரை நீளும் தொடர்ச்சியான எலும்பு தகடுகள் மற்றும் கொழுப்பு துடுப்பில் ஒரு முதுகெலும்பைக் கொண்டிருப்பதன் மூலம் *சிசர்* மற்ற அனைத்து எரெதிஸ்டிட்கள் மற்றும் சிசோரிட் குடும்ப மீன்களிலிருந்து வேறுபடுகிறது. மேலும், மேல்நோக்கிய வால் துடுப்பு கதிர் உடலின் பாதிக்கும் மேலானது. கிளைக்கோட்டு சவ்வுகள் பரந்தளவில் இசுத்மத்துடன் இணைக்கப்பட்டுள்ளன. வெளிப்புற மற்றும் உள் மன தொடுமுளை வெளிப்புற தொடுமுளைகளின் தோற்றத்துடன் பரவலாகப் பிரிக்கப்பட்டுள்ளன. கீழ்த் தாடைப் பற்கள் நுண்ணியவை. பல் துல்லியமாகக் கரடுமுரடான தட்டு, மார்பக முதுகெலும்பின் முன்புற விளிம்பில் பெரிய ரம்பப் பற்களுடன் காணப்படும். தலை மிதமான அளவில் குறுகியது. உடல் மிகவும் குறுகியது மற்றும் மிகவும் தட்டையானது. கண்கள் சிறியவை, முதுகுப் புறமாகத் தோலுக்கு அடியில் அமைந்துள்ளன. முக எலும்பு உணர் இழைகள் தலைக்கு அப்பால் நீட்டிக்கப்படுவதில்லை. முதுகெலும்பு துடுப்பு முதுகெலும்பின் முன்புறமாகவும் பின்புறமாகவும் மென்மையாகவும் உள்ளது .

*சி. செனுவா*, *சி. ரியோபிலசு* மற்றும் *சி. டோரோசசு* ஆகியவை சுமார் 9.5-11.6 சென்டிமீட்டர்கள் (ID2) அங்குலங்கள் வரை நிலையான நீளம் வரை வளரும். *சி. ரபோபோரசு* சுமார் 18 செ.மீ. நீளம் வரை வளரக்கூடியது.

## மேற்கோள்கள்

பகுப்பு:இந்திய மீன்கள்
பகுப்பு:மீன் பேரினங்கள்
பவானியா

***பவானியா*** (*Bhavania*) என்பது *பாலிடோரிடே* குடும்பத்தைச் சேர்ந்த ஒரு சிறிய வகை அயிரை மீன் பேரினமாகும்.

## சிற்றினங்கள்
இந்த பேரினத்தில் ஒரு சிற்றினம் ஒதுக்கப்பட்டுள்ளது. இக்குடும்பத்திற்குள் ப. அருணாச்சலென்சிசு இடம் நிச்சயமற்றது . இது குறித்த ஆய்வுகள் தற்போது நிலுவையில் உள்ள நிலையில் இங்குச் சேர்க்கப்பட்டுள்ளது.

* *பவானியா அருணாச்சலென்சிசு* நாத், டாம், பூட்டியா, டே & டி. என். தாசு, 2007
* *பவானியா ஆசுதிரேலிசு*  (ஜெர்டன், 1849)  (மேற்குத் தொடர்ச்சிமலை அயிரை)

## மேற்கோள்கள்

பகுப்பு:இந்திய மீன்கள்
பகுப்பு:மீன் பேரினங்கள்
பகுப்பு:அயிரை மீன்
தித்வானா

**தித்வானா** (*Didwana*), இந்தியாவின் இராஜஸ்தான் மாநிலத்தி நாகவுர் மாவட்டப் பகுதிகளைக் கொண்டு,  7 ஆகஸ்டு 2023 அன்று புதிதாக நிறுவப்பட்ட தித்வானா-குசாமான் மாவட்டத்தின்நிர்வாகத் தலைமையிட நகரம் ஆகும். இதன் தென்கிழக்கில் குசாமான் நகரம் 42.5 கிலோ மீட்டர் தொலைவில் உள்ளது.

இராஜஸ்தான் மாநிலத்தின் வடமேற்கில் மார்வார் பிரதேசத்தில் தித்வானா நகரம் அமைந்துள்ள்து. 

இது  ஜெய்ப்பூர் நகரத்திற்கு வடமேற்கே 159.4 கிலோ மீட்டர் தொலைவிலும்; அஜ்மீர் நகரத்திற்கு வடக்கில்  140 கிலோ  மீட்டர் தொலைவிலும், ஜோத்பூர் நகரத்திற்கு வடகிழக்கில் 238 தொலைவிலும் உள்ளது. 

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 31 வார்டுகளும்,  8,451     குடியிருப்புகளும் கொண்ட  இந்நகரத்தின் மக்கள் தொகை 53,749 ஆகும். அதில் ஆண்கள் 27808 மற்றும் பெண்கள் .25941 ஆக உள்ளனர். பாலின விகிதம் 1000 ஆண்களுக்கு 933 பெண்கள் வீதம் உள்ளனர். சராசரி எழுத்தறிவு 74.2% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  4,531 	 மற்றும் 91 ஆக உள்ளனர்.
இம்மாவட்ட மக்களில் இந்து சமயத்தினர் 59.37%, இசுலாமியர் 40.25%, கிறித்தவர்கள் மற்றும் பிறர் 0.12% ஆக உள்ளனர். இந்நகரத்தில் இந்தி மொழி, உருது, இராசத்தானி, மார்வாரி மொழிகள் பேசப்படுகிறது.
## இதனையும் காண்க
* குசாமான் நகரம்
* தித்வானா-குசாமான் மாவட்டம்
## References

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அமோனியம் அறுபுளோரோயிண்டேட்டு

**அமோனியம் அறுபுளோரோயிண்டேட்டு** (*Ammonium hexafluoroindate*) என்பது (NH4)3InF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயிண்டேட்டு என்ற பெயராலும் இது அழைக்கப்படுகிறது.

## தயாரிப்பு
நீரற்ற மெத்தனாலில் அம்மோனியம் புளோரைடு மற்றும் இண்டியம் புரோமைடு ஆகியவற்றைச் சேர்த்து வினைபுரியச் செய்வதன் மூலம் அல்லது அம்மோனியம் புளோரைடு மற்றும் இண்டியம் புளோரைடை நீரிய  கரைசலில் வினைபுரியச் செய்வதன் மூலமாகவோ அமோனியம் அறுபுளோரோயிண்டேட்டு சேர்மத்தை தயாரிக்க முடியும்.

அம்மோனியம் புளோரைடுடன் இண்டியம் ஐதராக்சைடை வினைபுரியச் செய்தாலும் அமோனியம் அறுபுளோரோயிண்டேட்டு உருவாகும்.:

::In(OH)3 + 3 HF + 3 NH4F → (NH4)3InF6 + 3 H2O

## இயற்பியல் பண்புகள்
அமோனியம் அறுபுளோரோயிண்டேட்டு 120-170 °செல்சியசு வெப்பநிலையில் சிதைவடைந்து NH4InF4, ஆக மாறுகிறது. 185-300 ° செல்சியசு வெப்பநிலையில் சிதைவடைந்து InF3 ஆக மாறுகிறது.

P4mnc என்ற இடக்குழுவில் நாற்கோணப் படிக அமைப்பில் நிறமற்ற படிகங்களாக அமோனியம் அறுபுளோரோயிண்டேட்டு படிகமாகிறது.  தண்ணீரில் கரையாது.

80° செல்சியசு வெப்பநிலையில் நிலை மாற்றம் ஏற்பட்டு கனசதுரப் படிகமாக மாறும்.

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
அமோனியம் அறுபுளோரோநையோபேட்டு

**அமோனியம் அறுபுளோரோநையோபேட்டு** (*Ammonium hexafluoroniobate*) என்பது NH4NbF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோநையோபேட்டு என்ற பெயராலும் இது அழைக்கப்படுகிறது.

## இயற்பியல் பண்புகள்
R3m என்ற இடக்குழுவில் அறுகோணப் படிக அமைப்பில் வெண்மை நிறப் படிகங்களாக அமோனியம் அறுபுளோரோநையோபேட்டு படிகமாகிறது. இது தண்ணீரில் கரையாது.

இது கண், தோல் மற்றும் சுவாசக் குழாயில் எரிச்சலை ஏற்படுத்துகிறது.

## பயன்கள்
கரிம வேதியியலில் ஒரு கரைப்பானாக அமோனியம் அறுபுளோரோநையோபேட்டு பயன்படுகிறது.

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:அமோனியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:நையோபேட்டுகள்
பகுப்பு:அறுபுளோரைடுகள்